Merkezê Îrtîbatî û Çapemenîye yê HPGyî derheqê çalakîyanê gerîlayan û hêrişê atêşa tirke de eşkerayîyêke daye û nê pere kerdî:
''Çarçewa Hemleya Şorişgêre ya Cengê Heftanînî hêzanê ma 3ê êlule de Qilê Mûhaberê yê Xantûrî de vera kepçeyê artêşa tirke yo ke xebatê mewzîyan de şuxulyayene çalakîyêke kerde. Kepçeyo ke ame hedefgirewtene ame îmhkarekerde e û leşkerêk ame cezakerdene. Badê çalakî artêşa tirke herême bi çekanê giranan bombarduman kerde. Netîceya hêrişî de bax bexçeyanê şarê sîvîlî zirar dî ke şar mecbur mend ke warî ra bikewo dûrî.
2 û 3ê êlule de vera Herêmanê Pawitişî yê Medya hêriş ame kerdene. 2ê êlule de Avaşîn de saetanê serê sibayî de warê Şukê bi hawan û topan ame bombardumankerdene. Badê hêrişî şewat vejîya ke hema dewam keno. Roja bîne zî Xakurkê de saetanê cemê şanî de warê Gaşînê hetê teyarayanê şerî ra û saetanê şewe de zî warê Kolîtî hetê hawan û topan ra  ame bombardumankerdene. Eynî roje saetanê cemê şanî teyarayanê şerî warê Saca yê Zapî bombarduan kerd.''
